עמנואל ממאנה

עמנואל הרנאן ממאנה (בספרדית: Emanuel Hernán Mammana; נולד ב-10 בפברואר 1996) הוא כדורגלן ארגנטינאי, שמשחק כבלם בריבר פלייט מליגת העל הארגנטינאית. עמנואל גדל ללא הורים, אמו נפטרה כשהוא היה בן 6 ואת אביו איבד בגיל 15. מגיל 8 הוא משחק כדורגל והיה חלק מקבוצת ריבר פלייט. הוא שיחק לראשונה במדי הקבוצה הבוגרת במסגרת גביע ארגנטינה במשחק נגד רוסאריו סנטראל ב-9 באוקטובר 2014, אך הופיע רק בשני משחקי ליגה בעונת הבכורה שלו ואת השער היחיד בשורות הקבוצה הבקיע ב-14 במרץ 2016 נגד קולון. עם זאת, בגמר גביע סודאמריקנה בעונת הבכורה שלו (2014) הוא פתח כשחקן הרכב. עם ריבר זכה באליפות אחת (פינאל 2014), בקופה קמפאונאטו (בשני אלה - כשחקן בסגל), בגביע סודאמריקנה (2014), בגביע רקופה סודאמריקנה (2015), בגביע ליברטדורס (2015) ובגביע סורוגה בנק (2015). ב-7 ביולי 2016 הוחתם באולימפיק ליון מליגת העל הצרפתית בכדורגל תמורת 7.5 מיליון יורו וגם בשורותיה הבקיע שער אחד בלבד. ב-31 ביולי 2017 חתם בזניט סנקט פטרבורג למשך 5 שנים תמורת 16 מיליון יורו ועלה לראשונה למגרש במדי זניט בניצחון קבוצתו על ספרטק מוסקבה בתוצאה 5:1. העברתו של עמנואל ממאנה מליון לזניט לא הייתה אירוע משמעותי בכדורגל הרוסי, משום שיחד עם ממאנה, הביאה זניט את פארדס, דריוסי, ריגוני וקרנוויטר כשזניט הוציאה עליהם כמעט 100 מיליון יורו. המגן המרכזי הרשים בשל יכולתו להתמודד בצורה נקייה עם הכדור ולפתח התקפות בסגנון לאונרדו בונוצ'י. הוא היה מגן חזק עם פוטנציאל גדול, ונראה שהעברה זו תאפשר לזניט לסגור את עמדת המגן המרכזי לשנים הבאות ובעתיד אפילו להרוויח עליו 16 מיליון יורו ממכירתו למועדון צמרת. מנצ'יני, שאימן אז את זניט, האמין מיד בארגנטינאי והחל להציבו יחד עם איוואנוביץ'. זה יצא טוב: הסרבי היה אחראי לבלום מימין ולספק רשת ביטחון לשוער, הארגנטינאי היה אחראי על הזזת הכדור קדימה. אלא שבאפריל 2018 קרע את הרצועה הצולבת והושבת ממשחק פעיל למשך 3 חודשים. הוא חזר למגרש ב-26 בספטמבר 2018, לשחק נגד וולגר אסטרחן במסגרת משחק הגביע הרוסי. למרות הבעיות במרכז ההגנה, סמאק לא מיהר להחזיר את עמנואל לסגל, ואחרי 0:2 מצסק"א הוא הושיב אותו על הספסל לתקופה ארוכה. בספטמבר 2019 קיבל ממאנה פציעה חוזרת ברצועה הצולבת, חזר לטיפולים והפעם הושבת ממשחק למשך 8 חודשים. הוא חזר למגרשים ב-22 ביולי 2020 למשחק המחזור ה-30 של עונת 2019/2020 נגד רוסטוב ובאוגוסט 2020 הוא נשלח להשאלה לסוצ'י. כאן זכה הארגנטינאי למקום קבוע בהרכב, יכולתו להתחיל התקפה הוערכו היטב, אבל אחרי הפציעות החוזרות, הוא חסר את הלחץ על הכדור וחסר את הנוקשות הנדרשת למרכז השדה. לאחר פגרת החורף, ממאנה חווה כל הזמן כאבי ברכיים - מה שהוביל לניתוח באפריל 2021 שהשבית אותו שוב ממשחק פעיל לכמה חודשים. בקיץ 2021 חזר ממאנה לזניט מההשאלה, אך סמאק לא מצא לו מקום בהרכב. במקום לטוס עם שחקני זניט למחנה האימונים באוסטריה, עמנואל ממאנה נשלח לקבוצת המילואים זניט-2, אך בשל הפציעה לא שיחק במדיה במשחקי הליגה הלאומית השנייה ובהמשך הושאל לעונה נוספת למועדון סוצ'י. בינואר 2022 שילם פיצויים לזניט על מנת להשתחרר מחוזהו וחזר למולדתו. בינואר 2022 חתם במועדון בו גדל, ריבר פלייט. ממאנה שיחק את משחקו הבינלאומי הראשון עם הנבחרת הבוגרת ב-7 ביוני 2014 בניצחון 0–2 על סלובניה כשהחליף את חאבייר מסצ'ראנו בדקה ה-77. היה זה עוד טרם שיחק משחק רשמי במדי הקבוצה הבוגרת של ריבר פלייט. פרק זה לוקה בחסר. אנא תרמו לוויקיפדיה והשלימו אותו. ריבר פלייט ליגת העל הארגנטינאית: פינאל 2014, 2023 קופה קמפאונאטו: 2013/14 גביע סודאמריקנה: 2014 גביע רקופה סודאמריקנה: 2015 גביע ליברטדורס: 2015 גביע סורוגה בנק: 2015 טרופאו דה קמפאונס: 2023 זניט ליגת העל הרוסית בכדורגל: 2018/2019, 2019/2020 נבחרת ארגנטינה לנוער אליפות אמריקה הדרומית בכדורגל עד גיל 20: 2015 נבחרת ארגנטינה הסופר-קלאסיקו של האמריקות: 2017 מדיה וקבצים בנושא עמנואל ממאנה בוויקישיתוף עמנואל ממאנה, ברשת החברתית אינסטגרם עמנואל ממאנה, באתר Transfermarkt עמנואל ממאנה, באתר Soccerway עמנואל ממאנה, באתר BDFutbol עמנואל ממאנה, באתר WorldFootball.net עמנואל ממאנה, באתר National Football Teams עמנואל ממאנה, באתר FootballDatabase.eu עמנואל ממאנה, באתר ESPN Трудное детство, судьба Маскерано и другие факты об Эмануэле Маммана "Argentina - E. Mammana - Profile with news, career statistics and history - Soccerway". Soccerway. «Этот «Зенит» сможет выиграть ЛЧ через 3-4 года». Что стало с командой Фурсенко и Манчини, championat.com (ברוסית) "Argentina vs. Slovenia (1:1)". National Football Teams. נבדק ב-29 אוג' 2014. {{cite web}}: (עזרה)